নিজস্ব প্রতিবেদন : বাগুইআটি  হত্যা মামলায় নয়া মোড়। মূল অভিযুক্ত সুরজিত সরকারকে সোমবার রাতভর জেরা করে পুলিস। তারপরই গ্রেফতার করা হয় তাঁকে। পুলিস জানিয়েছে সুরজিতের কথায় বিস্তর অসংগতি রয়েছে। পুলিসি জেরায় সুরজিত জানিয়েছে, ঘটনার সময় সে অফিসে ছিল। কিন্তু সেকথা আদৌ সত্যি কিনা, তা খতিয়ে দেখতে অফিসের সিসিটিভি ফুটেজ ও পাঞ্চিং টাইম পরীক্ষা করে দেখা হবে। সুরজিতের স্ত্রী  মৃত অন্তরা সরকারের বাপের বাড়ির অভিযোগ, খুন করা হয়েছে অন্তরাকে।   তাদের অভিযোগ, দাম্পত্য কলহের জেরেই খুন হন অন্তরা। সন্তানহীনতার কারণে অন্তরার ওপর মানসিক নির্যাতন চালানো হত। আর সেজন্যই তাঁকে খুন করা হয়েছে। পরে তাদের ফোন করে জানানো হয়,  আত্মঘাতী হয়েছে অন্তরা। তাঁরা জানিয়েছেন, সন্তানহীনতার জন্য স্বামী-স্ত্রীর মধ্যে অশান্তি লেগে থাকত। আর তারপরই এই ঘটনা। আরও পড়ুন, ট্রেনে কাটা পড়ে মৃত্যু বাবার, কোলের শিশু আটকে ঘষে গেল ক্যাটেল গার্ডে